Διεθνές βραβείο Μπούκερ

Το Διεθνές Βραβείο Μπούκερ (Man Booker International Prize) είναι ετήσιο βρετανικό λογοτεχνικό βραβείο, συμπλήρωμα του Βραβείου Μπούκερ, το οποίο απονέμεται από το Booker Prize Foundation στο καλύτερο βιβλίο μυθοπλασίας γραμμένο στην αγγλική γλώσσα ή διαθέσιμο σε αγγλική μετάφραση. Το βραβείο συνοδεύεται από χρηματικό έπαθλο 50.000 λιρών Αγγλίας, που σε περίπτωση μετάφρασης το μοιράζονται εξίσου ο συγγραφέας με τον μεταφραστή.

Η πρώτη απονομή του βραβείου έγινε το 2005 και μέχρι το 2015 απονεμόταν κάθε δύο χρόνια, και τιμούσε την συνολική συγγραφική παραγωγή του συγγραφέα και όχι συγκεκριμένο βιβλίο, όπως γίνεται από το 2016 και εξής.

Πρώτος νικητής του βραβείου ήταν ο Αλβανός Ισμαήλ Κανταρέ, όπως ανακοινώθηκε στις 2 Ιουνίου 2005, που μαζί με το βραβείο έλαβε και το ποσό των 60.000 αγγλικών λιρών σε τελετή στο Εδιμβούργο στις 27 Ιουνίου.

Η απονομή του 2020, η οποία είχε προγραμματιστεί για τον Μάιο, αναβλήθηκε και έγινε τελικά στις 26 Αυγούστου 2020, λόγω της πανδημίας COVID-19.

 Οι βραβευθέντες 
 Πριν το 2016 
ΧρονιάΕικόναΣυγγραφέας Χώρα200550pxΙσμαήλ Κανταρέ  200750px Τσινούα Ατσέμπε  200950px Άλις Μανρό  201150px Φίλιπ Ροθ  2013 Λίντια Ντέιβις 2015 50px Λάσλο Κρασναχορκάι 

 2016-σήμερα 
ΧρονιάΣυγγραφέας ΕικόναΧώραΤίτλοςΓλώσσαΕλληνικός τίτλοςΜεταφραστής - Εκδότης 2016 Χαν Κανγκ  50px Νότια Κορέα The Vegetarian ΚορεάτικαΗ Χορτοφάγος Μετάφραση: Αμαλία Τζιώτη.
Εκδότης: Καστανιώτης (2020) 2017 Ντέιβιντ Γκρόσμαν  50px Ισραήλ A Horse Walks Into a Bar ΕβραϊκάΈνα άλογο μπαίνει σ' ένα μπαρ Μετάφραση: Μιζάν Λουίζα
Εκδότης: Ψυχογιός (2019) 2018 Όλγκα Τόκαρτσουκ  50px Πολωνία Flights ΠολωνικάΠλάνητεςΜετάφραση: Αλεξάνδρα Ιωαννίδου
Εκδότης: Καστανιώτης (2022)2019 Τζόχα Αλχάρθι   Ομάν Celestial BodiesΑραβικά Οι κόρες της Σελήνης Μετάφραση: Ελένη Καπετανάκη
Εκδότης: Gutenberg (2020)2020Μαρίκε Λούκας Ράινεφελντ ΟλλανδίαThe Discomfort of Evening2021 Νταβίντ Ντιοπ  50px Γαλλία Γαλλικά At Night All Blood Is Black(Frère d'âme)  2022 Γκιταντζάλι Σρι  50px Ινδία Χίντι Tomb of Sand(Ret Samadhi) 2023 Γκεόργκι Γκοσποντίνοφ  50px Βουλγαρία βουλγαρικά Time ShelterВремеубежище 2024 Τζέινι Έρπενμπεκ  50px Γερμανία γερμανικά Kairos 2025 Μπάνου Μουστάκ   Ινδία Kannada Heart Lamp: Selected Stories

Πριν το 2016
2005
Ο πρώτος που κατέκτησε το Διεθνές Βραβείο Μπούκερ, ήταν ο Αλβανικής καταγωγής συγγραφέας Ισμαήλ Κανταρέ, (Ismail Kadare) προκρινόμενος έναντι άλλων συνυποψηφίων ανάμεσα στους οποίους ήταν η Ντόρις Λέσινγκ, ο Γκαμπριέλ Γκαρσία Μάρκες, ο Γκύντερ Γκρας και ο Μίλαν Κούντερα. Η τελετή βράβευσης διεξήχθη στο Εδιμβούργο, στις 27 Ιουνίου του 2005. http://news.bbc.co.uk/2/hi/entertainment/4604409.stm

2007
Νικητής αυτή τη χρονιά αναδείχθηκε ο Νιγηριανός Τσινούα Ατσέμπε (Chinua Achebe), του οποίου το πρώτο μυθιστόρημα το 1958 «Τα πάντα γίνονται κομμάτια» ("Things Fall Apart"), πούλησε περισσότερα από 10 εκατομμύρια αντίτυπα. Η τελετή βράβευσης διεξήχθη στην Οξφόρδη στις 28 Ιουνίου 2007. Η νοτιοαφρικανή βραβευμένη με Νόμπελ Λογοτεχνίας Ναντίν Γκόρντιμερ χαρακτήρισε τον Ατσέμπε πατέρα της Αφρικανικής λογοτεχνίας. Ο Ατσέμπε κατέκτησε το βραβείο αφού επιλέχθηκε από την τριμελή κριτική επιτροπή έναντι συνυποψηφίων όπως ο Σαλμάν Ρούσντι, η Μάργκαρετ Άτγουντ, ο Φίλιπ Ροθ και άλλοι.http://news.bbc.co.uk/2/hi/entertainment/6745609.stm

2009
Η καναδικής καταγωγής συγγραφέας διηγημάτων, Άλις Μάνροου (Alice Munro), κατέκτησε το βραβείο το 2009. Η τελετή βράβευσης έγινε στο Trinity College του Δουβλίνου στις 25 Ιουνίου 2009. Η Μάνροου νικώντας ονόματα όπως τον Μάριο Βάργκας Λιόσα και την Τζόις Κάρολ Όουτς, κατέκτησε την προτίμηση της κριτικής επιτροπής, γιατί σύμφωνα με την κριτή Τζέιν Σμάιλυ  «το έργο της είναι στην ουσία τέλειο. Η Μάνροου καταφέρνει μέσα στις 30 σελίδες των διηγημάτων της να πει περισσότερα, από ότι άλλοι συγγραφείς σε ένα ολόκληρο βιβλίο». https://www.theguardian.com/books/2009/may/27/alice-munro-man-booker-international-prize

2011
Το 2011 ήταν η χρονιά του Φίλιπ Ροθ να κατακτήσει το βραβείο. Η τελετή βράβευσης έγινε στο Λονδίνο στις 28 Ιουνίου, χωρίς όμως την παρουσία του συγγραφέα, που έστειλε ένα μικρό βίντεο ευχαριστίας. Ωστόσο η απόφαση να βραβευτεί ο Ροθ είχε προκαλέσει ήδη την διαφωνία και αποχώρηση μιας εκ των κριτών, της Carmen Callil, που θεώρησε ότι δεν άξιζε τη βράβευση γιατί «λέει τα ίδια, ξανά και ξανά σε κάθε του βιβλίο. Αισθάνεσαι σαν να έχει κάτσει πάνω στο πρόσωπό σου και δεν σε αφήνει να αναπνεύσεις».https://www.theguardian.com/books/2011/may/18/judge-quits-philip-roth-booker

2011
Η άγνωστη στο ελληνικό κοινό Αμερικανή συγγραφέας διηγημάτων Λίντια Ντέιβις , (), κατέκτησε το 5ο Βραβείο Μπούκερ. Η τελετή βράβευσης έγινε στο  μουσείο «Βικτώριας και Αλβέρτου» (Victoria and Albert) στο Λονδίνο στις 22 Μαΐου 2011. Η Ντέιβις έχει κερδίσει πολλά σημαντικά αμερικανικά βραβεία λογοτεχνίας και είχε τιμηθεί με το μετάλλιο  «Chevalier of the Order of Arts and Letters» από τη γαλλική κυβέρνηση για τις μεταφράσεις γαλλικών έργων στα αγγλικά.http://www.telegraph.co.uk/culture/books/10074108/Man-Booker-International-Prize-2013-Lydia-Davis-wins.html

2013
Ο Ούγγρος συγγραφέας Λάσλο Κρασναχορκάι (László Krasznahorkai) είναι ο κάτοχος του βραβείου το 2013, ο τελευταίος βραβευθείς πριν την αλλαγή του 2015.  Η τελετή βράβευσης έγινε στο μουσείο «Βικτώριας και Αλβέρτου» (Victoria and Albert) στο Λονδίνο. Ο Κρασναχορκάι έγινε διεθνώς γνωστός το 1985 όταν κυκλοφόρησε το μυθιστόρημά του «Το τανγκό του Σατανά» (Satantango).https://www.theguardian.com/books/2015/may/19/man-international-booker-2015-laszlo-krasznahorkai

 Εξωτερικοί σύνδεσμοι 
 Επίσημος ιστότοπος του Man Booker International Prize

 Παραπομπές 

Κατηγορία:Βραβεία Λογοτεχνίας
Κατηγορία:Βρετανική λογοτεχνία